Мы махуэхэм
Гъатхэпэм и 28, гъубж
Балъкъэр лъэпкъым и къэщIэрэщIэжыныгъэм и махуэщ. 1957 гъэм балъкъэр лъэпкъым и автономиер зэфIагъэувэжащ. КъБР-м и Президентым 1994 гъэм гъатхэпэм и 25-м къыдигъэкIа унафэм ипкъ иткIэ гъатхэпэм и 28-р республикэм щагъэлъапIэ.
Азербайджаным лъэпкъ шынагъуэншагъэмкIэ и органхэм я лэжьакIуэхэм я махуэщ
Сербием и Конституцэм и махуэщ
1776 гъэм Москва Театр Иныр къыщызэIуахащ.
1797 гъэм США-м дунейм щыяпэу щызэпкъралъхьащ зэрыжьыщIэ машинэ.
1837 гъэм Чикагэ къалэ хъуащ.
1891 гъэм Лондон (Инджылыз) щызэхэтащ атлетикэ хьэлъэмкIэ япэ дунейпсо чемпионатыр.
1910 гъэм франджы инженер Фабр Анри дунейм щыяпэу псым телъэтыкIри уэгум ихьащ абы хуэщIа кхъухьлъатэкIэ.
1930 гъэм Константино- поль, Ангорэ къалэхэм тыркуцIэхэр — Истамбылрэ Анкарарэ — фIащащ.
Урыс тхакIуэшхуэ Горький (Пешков) Максим къызэралъхурэ илъэси 149-рэ ирокъу.
Театрми киноми актёр, СССР-м и цIыхубэ артист, Социалист Лэжьыгъэм и ЛIыхъужь Смоктуновский Иннокентий къызэралъхурэ илъэс 92-рэ ирокъу.
Совет кинорежиссёр, актёр, сценарист, УФ-м и цIыхубэ артист Митта (и унэцIэ дыдэр Рабиновичщ) Александр и ныбжьыр илъэс 84-рэ ирокъу.
КъШР-м и къэрал лэжьакIуэ, тхакIуэ, усакIуэ Псыхэмыхьэ Мусэ и ныбжьыр илъэс 77-рэ ирокъу.
«Советская молодежь» газетым и редактор нэхъыщхьэ, УФ-ми КъБР-ми щэнхабзэмкIэ щIыхь зиIэ я лэжьакIуэ Къардэн Мухьэмэд и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 9 — 10, жэщым градуси 4 — 6 щыхъунущ.
Гъатхэпэм и 29, бэрэжьей
Юридическэ IэнатIэм и лэжьакIуэм и махуэщ
Китайм щагъэлъапIэ ЩIалэгъуалэм я махуэр
1730 гъэм Москва и уэрамхэр къагъэнэхуу щIадзащ.
1891 гъэм Урысейм и император Александр III унафэ ищIащ дуней псом щынэхъ кIыхь дыдэ Транссыбыр гъущI гъуэгур ухуэным теухуауэ.
1911 гъэм Санкт-Петербург къыщызэрагъэпэщащ Урысей олимп комитетыр.
Совет кинорежиссёр, актёр, политик, жылагъуэ лэжьакIуэ цIэрыIуэ, публицист, УФ-м и цIыхубэ артист Говорухин Станислав и ныбжьыр илъэс 81-рэ ирокъу.
КъБР-м щIыхь зиIэ и артист Ало Руслан и ныбжьыр илъэс 71-рэ ирокъу.
Тхыдэ щIэныгъэхэм я доктор, профессор, Осетие Ищхъэрэ — Аланием, Осетие Ипщэм, КъБР-м щIэныгъэмкIэ щIыхь зиIэ я лэжьакIуэ Дзидзоев Валерий и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 12 — 15, жэщым градуси 3 — 5 щыхъунущ.
